SPRÁVA ZO ZAHRANIČNEJ PRACOVNEJ CESTY č.     148 / 2018

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.6. 2018 (00:01 - 23:59); 4.6.2018 (00:01) - 6.6. (23:59) – 11.6.2018 (00:01) – 15.6.2018 (23:59); 18.6. 2018 (00:01) – 22.6.2018 (23:59); 25.6. (00:01) – 29.6.2018 (23:59);  
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci jún 2018 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2018. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca dominovala najmä organizácia V4 konferencie - The „recipe” of innovative ecosystems. V priebehu mesiaca som absolvovala dva programové výbory, niekoľko konferencií a informačných dní a tiež stretnutí so zahraničnými kolegami v rámci IGLO. Taktiež som absolvovala  stretnutia za účelom výmeny aktuálnych informácií, posilnenia spolupráce, či konzultácií k H2020 projektom a tiež posilnenia SR v sieťach excelentnosti. Stretla som sa so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Ďalej som sa venovala príprave ďalšej V4 konferencie k umelej inteligencii, ktorá sa bude v októbri na Stálom zastúpení SR pri EÚ. Koncom mesiaca som sa zúčastnila prvého stretnutia pracovnej skupiny H2020 pre RIS3, ktorej cieľom je identifikovať hlavné problémy pri úspešnej implementácií RIS a následnej úspešnosti v H2020. Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci jún som posielala informácie o medzinárodných konferenciách a podujatiach, ktoré by napomohli slovenských subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Taktiež som viedla konzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na tradičnom stretnutí vo forme raňajok, kde sme diskutovali najmä prípravu  V4 tréningu pre projektových manažérov a tiež prípravu stretnutia predsedov akadémií vied V4.
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac jún je uvedený v časti 4 tejto správy. 
Programový výbor H2020 pre SC5 – opatrenia v oblasti klímy, životné prostredie, efektívne využívanie zdrojov a suroviny
Európska komisia informovala delegácie o prebiehajúcej implementácií SC5 v H2020. Súčasťou prehľadu bola prezentácia Arnoldasa Milukasa z EASME B.2. ES navrhlo urobiť zmeny vo výzve pre suroviny, nakoľko výzva obsahuje 4 podvýzvy a nie je možné zafinancovať so súčasným rozpočtom všetky podtémy, ktoré výzva indikuje. ES sa taktiež zaujímalo o to, ako presne EK postupuje v hodnotení jednotlivých projektov, keď od začiatku jasné, že nie všetky podvýzvy budú môcť byť financované. ES delegácia sa tiež pýtala, ako je možné, že niektorí aplikanti dostali informácie o výsledkov výzvy, skôr ako členovia programového výboru.    
EK informovala delegátov, že všetky projekty, ktoré boli podané všeobecne v rámci tejto výzvy boli hodnotené dokopy. Tým pádom vybrali projekty, ktoré získali najviac bodov, bez ohľadu na to, do ktorej podvýzvy si presne projekt podávali. EK priznala, že jednotlivé podvýzvy sú v podstate priority v jednotlivej výzve, ale chce financovať najlepšie projekty. Čo sa týka dynamického tresholdu, ktorý bol vo výzve indikovaný, projekty by nemali žiadať viac ako trojnásobok rozpočtu výzvy a zároveň by nemal byť ich rozpočet 2,5 násobne nižší, ako ten, ktorý je indikovaný vo výzve. 
Druhým informačným bodom programu bola prezentácia Stratégie obehového hospodárstva (Circular Economy Strategy) ČŠ (NL, PT, DE) žiadali EK, aby analýzu rozšírilo o výsledky všetkých výziev  v celom H2020, ktoré prispievajú k prechodu na obehové hospodárstvo, nie len výzvy v rámci SC5. DE zdôraznilo, že komplexné hodnotenie všetkých dát aj z iných výziev pomôže pri príprave ďalšieho rámcového programu.  ČŠ taktiež žiadali surové dáta, ktoré EK použila pri analýze, na čo EK reagovala, že dáta ČŠ poskytne.   NL zdôraznilo, že len veľmi malá časť rozpočtu ide na inovatívne procesy v spotrebe a práve tam sú najväčšie výzvy – materiál, dizajn, zmena návykov na úrovni spotrebiteľov a podnikov. Najväčšou výzvou podľa NL je zmena myslenia, správania a kultúry, na to však EK nealokuje peniaze. Prechod na OH si vyžaduje holistickú zmenu a je potrebné, aby pracovný program na rok 2020 reflektoval túto najväčšiu výzvu.  Okrem iného NL podotklo, že EÚ je veľmi závislá na surovinách a na ich importe a našou úlohou je urobiť EÚ zmenšiť túto nezávislosť a nahradiť tieto suroviny niečím iným.  
EK v krátkosti informovala o témach na rok 2020, ktoré už boli publikované, ako aj hlavný rámec programu, ktorý bol už prezentovaný aj na programovom výbore v marci 2018. 29. mája 2018 bola členom výboru poslaná tabuľka, ktorá zhŕňa hlavné vstupy ČŠ k príprave WP2020. 7.6. bude EK publikovaný návrh Horizon Europe, kde budú doplňujúce informácie.  Čo sa týka klimatických zmien, EK sa bude musieť vrátiť k niektorým výzvam a upraviť ich tak, aby boli v súlade s Horizon Europe, ktorý bude na posledný rámcový program nadväzovať. 
H2020 Programový výbor pre Zelenú, inteligentnú a prepojenú dopravu
EK informovala prítomné delegácie o výsledkoch hodnotenia výziev MG, ART a GV a poskytla update na hodnotiaci proces MG 2018 (dvojstupňová výzva). Celkovo bolo hodnotených  299 projektov v 22 témach a rozpočtom 267 mil. EUR. EK opäť upozornila, že potrebuje nových hodnotiteľov do databázy: najmä ženy; EÚ 13; zo všetkých hodnotiacich oblastí, s technických vzdelaním, experti z oblasti priemyslu. 
NO A GR chcú vedieť úspešnosť všetkých žiadateľov, nie len koordinátorov. EK upravila systém zdieľania  informácií. Po novom nezdieľajú s členmi PV informácie o žiadateľoch, ktorí figurujú len ako partneri v projektoch.  DN naznačilo, že informácie, ktoré zdieľajú s členmi PV nie sú otázkou procesu, ale je to právna povinnosť podľa paragrafu 9. Všetky informácie, nie len o koordinátoroch, ale aj o ostatných partnerov musia byť zdieľané s členmi PV. EK sľúbila, že to berú na vedomie a prejdú si to interne.     
Informácie k tretiemu mobilitnému balíku 
Prvý mobilitný balík bol prijatý v máji 2017 – agenda zameraná na sociálne spravodlivý prechod na čistú, konkurencieschopnú a prepojenú mobilitu pre všetkých . (STRIA, SWD) s 7 roadmapami pre oblasti ako prepojená a automatizovaná doprava 
Druhý balík bol prijatý v novembri 2017 s hlavnou agendou zameranou na zníženie emisií v doprave a s dôrazom na ochranu občanov, priemysel a pracovníkov. 
Veľmi senzitívny legislatívny proces na CO2 štandardy pre autá a dodávky. Ako výsledok, emisie klesnú o 15% do roku 2025 a 30% do roku 2030 aj pre autá a dodávky. 
Tretí balík bol prijatý 16. mája 2018.   
EK prijala komunikácia na automatizovanú mobilitu. 
•	Balík nadväzuje na GEAR 2030 správu 
•	V rámci balíka sa plánuje množstvo akcií súvisiacich s regulačnými a neregulačnými opatreniami a riešením v oblasti výskumu a inovácií
•	Predpokladané je založenie fóra na etiku  
•	Akčný plán – R&I má rovnako veľmi dobré predpoklady  v  súlade s 200 mil. EUR, ktoré sú alokované v H2020 v rokoch 2018-2020. 
•	Bude založená European Technology and Innovation Platform; nástroj, ktorý patrí SET Plan-u, ale prepojí sa to so STRIA 
•	Všetky otázky ohľadne formy v rámci Horizon Europe sú otvorené a budú diskutované 
Legislatívny návrh na CO2 štandardy pre ťažké nákladné vozidlá (aj na kamióny a autobusy). Cieľ redukcie je rovnaký ako pre autá a dodávky  čiže -15% do roku 2025 a 30% do roku 2030. 
DE s AT upozornili na dôležitosť etických a bezpečnostných otázok. AT dodalo, že je dôležitý ľudský aspekt a technologický pokrok by mal reflektovať potreby užívateľov. Automatizácia by mala byť odpoveďou na bezpečnosť, ale zatiaľ nemáme dostatok evidencie o tom, že automatizácie zvýši bezpečnosť na cestách. Práve naopak sú štúdie, ktoré ukazujú na to, že v prechodnom období môže nastať tzv. odrazový efekt, ktorým sa môžu prehlušiť benefity automatizácie. Používateľ by preto mal byť viac zapojený do celého systému. CZ sa pýtalo na úlohu PV v implementácií balíka. EK odpovedala, že priamo členovia výboru nebudú mať žiadnu úlohu, ale je na nich samotných, ako úzko budú spolupracovať s členmi vlád a STRIA skupiny.  EK tiež informovala, že výzva bude formou tendru pre jedno konzorcium, ktoré nastaví platformu, ktorá bude následne stála a každý ČŠ v nej bude mať zastúpenie (O tom, kto ďalší bude prizvaní sa rozhodne počas implementácie). 
SME Instrument  v Doprave: novinky  

SME Instrumenent prešiel pod EIC. V súčasnosti ide o plne bottom-up prístup s tým, že boli odstránené aj témy tak, ako boli definované v minulom pracovnom programe. Projekt zadá 3 kľúčové slová a podľa toho bude zaradený aj do hodnotiaceho panelu. Ďalšou novinkou je zrevidovanie hodnotiacich kritérií, resp. ich odstupňovanie – 50% na dopad, 25% na excelenciu a 25% na kvalitu implementácie. Najväčšou zmenou však sú pohovory pre postupujúce projekty. Porota sa skladá z 95 členov (expertov zo súkromnej sféry), ktorých mená sú verejné. Celkovo je zriadených 7 jednotlivých porôt podľa kľúčových slov, s tým, že hlavnými otázkami pohovorov je stratégia rastu spoločnosti (Ako sa bude spoločnosť zväčšovať, ako bude rásť, keďže Sme Instrument má byť o tom, ako bude ďalej firma rásť a expandovať na trhu) a tím ako taký.  Technická stránka nie je veľmi súčasťou pohovoru, lebo tá je hodnotená už počas riadnej evaluácie. 
Všetky informácie o zmenách boli poriadne oznámené. Počet návrhov po zavedení zmien klesol. Ukazuje sa, že fáza pohovoru má dosť veľký dopad. Firmy, ktoré prišli s excelentnými nápadmi na papieri, nevedeli odpovedať na ťažšie otázky počas pohovorov. 
Prezentácia a popularizácia slovenského výskumu a inovácií
The „recipe” of innovative ecosystems
V mesiaci jún sme pre lepšiu prezentáciu výskumu organizovali  spolu s kolegami zo styčným kancelárií krajín V4 (CZELO, PolSCA, SZ HU pri EÚ) konferenciu krajín V4 – Recept pre inovatívne ekosystémy. Konferencia sa konala v Bruseli pred zahraničným publikom dňa 6.6.2018. Témou tohtoročnej konferencie bol recept pre inovatívne systémy a spolupráca medzi priemyslom, malými a strednými podnikmi a univerzitami za účelom zlepšenia celkovej inovačnej kapacity regiónu. Na podujatie sme pozvali rečníka z TUKE a z Promatechu pri SAV – Tomáša Halamu, ktorý mal veľmi dobrú príležitosť prezentovať svoje aktivity v Bruseli a aktivity univerzity pred širokým zahraničným publikom a tiež zástupcami Európskej komisie, diplomatických attaché a parlamentu.
V4 Conference on Artificial Intelligence 
Ďalšie podujatie, ktoré pripravujeme pre lepšiu prezentáciu slovenského výskumu je V4 konferencia k umelej inteligencii. Konferenciu pripravujeme v spolupráci so Stálym zastúpením SR pre EÚ a bude sa konať v Bruseli dňa 11. októbra 2018 v priestoroch SZ SR pri EÚ.  Na konferenciu pripravujeme program, oslovujeme rečníkov za jednotlivé krajiny a medzinárodné organizácie a pripravujeme tiež všetky komunikačné aktivity pre podujatie. V mesiaci jún som pripravovala tlačovú správu, pozvánky, otázky pre panelistov. Hlavným cieľom podujatia je nadviazať na V4 spoločné memorandum, ktoré bolo podpísané krajinami V4 v marci 2018. Cieľom podujatia je vytvoriť platformu pre expertov, politické autority, vedcov a výskumníkov na diskusiu o umelej inteligencii z perspektívy V4 krajín. 

Prevádzkovanie informačného portálu
Počas júna som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac jún pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci jún som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Výbory, konferencie, podujatia

Jún 2018	
Dátum	Čas	Miesto	Účastník (SLORD)	Účastníci	Podujatie	
5.6.2018	10:00 – 17:30	EK, Albert Borschette  	Terézia Lesayová 	 	H2020 Programový výbor pre opatrenia v oblasti klímy, životné prostredie, efektívne využívanie zdrojov a suroviny	
6.6.2018	08:00 – 15:00	Stále zastúpenie Maďarska pri EÚ    	SLORD 		V4 Konferencia – Recipe for innovatovice ecosystems 	
6.6.2018	15:30 – 18:00	Rue Jacques 5 	Terézia Lesayová 		Smart investments? Let´s talk about prevention – Innovative financing and investments for health promotion	
12.6.2018	09:00 – 11:00	Stále zastúpenie Holandska pri EÚ  	Terézia Lesayová 		LERU – Open Science and its role in universities  	
15.6.2018	09:30 – 12:30	EK	Terézia Lesayová 		H2020 Programový výbor pre ERC	
18.6.2018	14:30 – 18:00	EK, Madou 	Terézia Lesayová 		SEWP Informačný deň 	
19.6.2018	18:00 – 20:00	MHN Brusel 	Terézia Lesayová 		Quo Vadis , EU evidence-based policy making?	
20.6.2018	17:00 – 19:00	Europa – Residence Palace 	Terézia Lesayová 		Artificial Intelligence: The next frontier in Health Care? 	
21.6.2018	10:00 – 17:00	EK, Borschette 	Terézia Lesayová 		H2020 Programový výbor pre Zelenú, inteligentnú a prepojenú dopravu 	
27.6.2018	14:00 – 18:00	EK, Charlemagne 	Terézia Lesaová 		The Innovative Medicines Initiative: celebrating 10 years of medical innovations 	

Stretnutia a rokovania

Jún 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
1.6.2018	12:30 – 14:00	Place Luxembourg	Terézia Lesayová	Pavol Kukučka – EK, DG GROW	Výmena aktuálnych informácií   	Výmena aktuálnych informácií, príprava Horizon Europe  	
4.6.2018	15:00 – 16:30	SLORD	Terézia Lesayová, Andrej Kurucz 	Radoslav Repa – SZ SR pri EÚ  
	Príprava V4 konferencie k Umelej Inteligencii  	Príprava V4 konferencie k Umelej inteligencii, príprava a zhodnotenie programu, oslovovanie rečníkov, dizajn  jednotlivých workshopov 	
6.6.2018	15:00 – 16:00	SLORD	Terézia Lesayová, Andrej Kurucz
	Maroš Halama - TUKE 	Príprava konferencie – CCIS 2018 	 Príprava Konferencie, ktorá sa bude konať v dňoch 26-29.2018 – program, rečníci, komunikačné a diseminačné aktivity  	
12.6.2018	12:30 – 14:00	Place Luxembourg  	Terézia Lesayová 	Sergej Koperdak – Poradca generálneho riaditeľa, DG EAC, EK	Výmena aktuálnych informácií 	Výmena aktuálnych informácií 	
12.6.2018	14:30-16:30	EK, Rue Joseph II 54 	Terézia Lesayová 	Členovia ERAC, atašé pre výskum a inovácie 	Prezentácia k EIS 2018	Cieľom informačného stretnutia bolo v krátkosti predstaviť metodológiu a niektoré základné zistenia z EIS2018, ktoré bude oficiálne zverejnené 25.júna. Oproti minulému roku nenastala zásadná zmena v tom, ako EK meria výkonnosť, avšak niektoré indikátory zmenili, alebo pribudli nové.  Mohol nastať rozdiel v niektorých výsledkoch, čo môže byť spôsobené zmenou dát, ktoré mohli byť revidované alebo sa mohli zmeniť (napr. HDP alebo počet patentov...) 	
12.6.2018	17:00 – 18:30	SLORD	Terézia Lesayová	Tomáš Bucha – riaditeľ Národného lesníckeho centra – LVÚ
Ingrid Kriššáková – NLC, LVÚ	Konzultácie k Twinningu   	Konzultácie k Twinningu 	
13.6.2018	09:30 – 17:00	Joint Research Centre 	Terézia Lesayová	Členovia Pracovnej skupiny – „H2020 for RIS3“	Pracovná skupina – H2020 for RIS3 	Prvé stretnutie pracovnej skupiny H2020 pre RIS3 s vybranými členmi ďalších 9 delegácií. Na prvom stretnutí sme si dohodli priebeh skupiny, požadované výsledky a prebrali sme tri hlavné body programu a to synergie pri H2020, JPIs a rozširovanie účasti. 	
18.6.2018	16:00 – 16:30	EK, Madou	Terézia Lesayová 	Tatiana Kováčiková – ERA Chair Holder, ŽU v Žiline	Výmena aktuálnych informácií 	Výmena aktuálnych informácií 	
22.6.2018	09:30 – 11:30	Helmholtz 	SLORD	CZELO, PolSCA, SZ HU pri EÚ	V4 Raňajky 	Výmena aktuálnych informácií, príprava V4 tréningu pre projektových manažérov, príprava stretnutia predsedov akadémie vied v Bruseli v roku 2019	
26.6.2018	16:00 – 17:00	Rue Montoyer, Zastúpenie Bavorska pri EÚ 	Terézia Lesayová 	Roman Behúl – ATOS 	Výmena aktuálnych informácií, zapájanie SR do sietí excelentnosti	Výmena aktuálnych informácií, zapájanie SR do sietí excelentnosti	
29.6.2018	12:30-14:00	EK, Charlemagne	SLORD	Radoslav Repa – SZ SR pri EÚ 	Príprava V4 konferencie k Umelej inteligencii 	Príprava V4 konferencie k Umelej inteligencii, príprava a zhodnotenie programu, oslovovanie rečníkov, dizajn  jednotlivých workshopov	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa tiež sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Teraz však budeme musieť dôkladne vyriešiť pravidlá zasielania newslettra, ktoré musia byť zosúladené s upravenými pravidlami ochrany súkromia po prijatí GDPR. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Po ďalšom tohtoročnom úspešnom V4 tréningu projektových manažérov, ktorý sa konal v apríli, plánujeme nadviazať ďalším, ktoré sa budú konať začiatkom decembra tohto roku. Zvažujeme pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ13. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 6.7.2018
								
Správu schválil:  prof. RNDr. Ján TURŇA, CSc., generálny riaditeľ  ......................................